b'\n_START_ARTICLE_\nVernerjev zakon\n_START_PARAGRAPH_\nVernerjev zakon ali drugi germanski premik soglasnikov je skupina glasovnih sprememb praindoevropskih pripornikov v pragerman\xc5\xa1\xc4\x8dini, ki jo je leta 1875 opisal in utemeljil danski jezikoslovec Karl Verner. Po tem zakonu so se pragermanski nezvene\xc4\x8di priporniki *f, *\xc3\xbe, *s, *h, *h\xca\xb7 razvili v *b, *d, *z, *g, *g\xca\xb7, \xc4\x8de jim je po prvotnem praindoevropskem naglasu sledil nagla\xc5\xa1en zlog.'